IMISLab/GreekWikipedia huggingface dataset:
Κορομηλιά Καστοριάς

Η Κορομηλιά (παλαιά ονομασία Σλίβενη) είναι ορεινός οικισμός (υψόμ. 700μ., κάτ. 349) (2001) του νομού Καστοριάς. Βρίσκεται στο βόρειο τμήμα του νομού, 11 χλμ. ΒΔ της πόλης της Καστοριάς. Η μετάβαση γίνεται μέσω του καθέτου άξονα, μπάρα Σιάτιστας-Κρυσταλλοπηγής, () της Εγνατίας οδού ή μέσω Μανιάκων της παλαιάς επαρχιακής οδού. Η Κορομηλιά είναι γνωστή στην ευρύτερη περιοχή της Καστοριάς για τις φυσικές της πηγές.

 Μέχρι το 1923 ήταν μουσουλμανικός οικισμός, έφυγαν 60 οικογένειες μουσουλμάνων (460 άτομα) και ήρθαν 81 οικογένειες προσφύγων: 2 από τη Θράκη, 5 από τη Μικρά Ασία και 74 από τον Πόντο. Το 1924 στην Κορομηλιά εγκαταστάθηκε η οικογένεια του Λάκη Νταηλάκη. Στην τοποθεσία «Πεντατούρ», 2-3 χλμ. νότια από το σημερινό χωριό και πολύ κοντά στη συμβολή του ρέματος «Κορέ» και του Λιβαδοπόταμου, έχει εντοπιστεί η θέση ρωμαϊκού οικισμού. Η μονή βρίσκεται σε απόσταση ενός χιλιομέτρου περ. από τον οικισμό. Κατά τη διάρκεια του Μακεδονικού Αγώνα η μονή διαδραμάτισε σημαίνοντα ρόλο για την περιοχή των Κορεστίων, όπου διαδραματίσθηκαν πολλές ένοπλες συγκρούσεις. Σώμα κομιτατζήδων του Κόλε και Μήτρε Βλάχο πυρπόλησε τις εγκαταστάσεις του μοναστηρίου στις 21 Φεβρουαρίου 1905 και κατακρεούργησαν τον ηγούμενο Άνθιμο Γιοβανόπουλο και ένα μοναχό. Έκτοτε το μοναστήρι περιέπεσε σε περίοδο παρακμής που διαρκεί μέχρι τις μέρες μας, καθώς η μονή παραμένει χωρίς μοναχούς ως μετόχι αυτής των Αγίων Αναργύρων Μελισσοτόπου Καστοριάς.
Μαρία των Λουζινιάν, βασίλισσα της Αραγωνίας

Η Μαρία, γαλλ. Marie (1273 - Απρίλιος 1319) από τον Οίκο των Πουατιέ-Λουζινιάν ήταν κόρη του βασιλιά της Κύπρου και με τον γάμο της έγινε βασίλισσα της Αραγωνίας.

 Ήταν κόρη του Ούγου Γ΄ της Κύπρου και της Ισαβέλλας των Ιμπελέν, κόρης του Γκυ κοντόσταυλου της Κύπρου. Παντρεύτηκε το 1315 τον Ιάκωβο Β΄ του Οίκου της Βαρκελώνης βασιλιά της Αραγωνίας & Σικελίας. Δεν απέκτησαν απογόνους. CYPRUS, Medieval Lands Letter of King Jaime to the bishop of Tusculum written shortly after Queen Marie's death, cited in Edbury (1994), p. 138
Λιαπουριά

Η Λαμπερία ή Λιαπουριά (αλβ.: Labëria) είναι περιοχή στη νοτιοδυτική Αλβανία που περιλαμβάνει την κοιλάδα των Δουκάτων (αρχ. Κέλυδνος) και του Σιουσίτσα (αρχ. Παλύανθος), νότια της πόλης του Αυλώνα. Συγκεκριμένα λέγεται η κοιλάδα που εκτείνεται μεταξύ της Χιμάρας, Αυλώνας, Τεπελενίου, Αργυροκάστρου και Δελβίνου την οποία και διαρρέει ο παραπόταμος του Αώου Σούσιτσα ή Σιουσίτσα, ή κατά τους Έλληνες ο Πολυανθής. Κατά το μεγαλύτερο μέρος η Λιαπουριά είναι ορεινή χώρα δυσπρόσιτη και άγονη. Ειδικότερα η δυτική Λιαπουριά ονομάζεται Κουρβελέσι, ενώ η ανατολική Άρμπρι και Άρβανον, εκ του οποίου πιθανότερο και οι ονομασίες Αρβανίτης και Αρβανιτιά. Οι κάτοικοι της Λιαπουριάς ονομάζονται Λιάπηδες.

 Σύμφωνα με κάποιους ιστορικούς και ερευνητές, η ονομασία Λιάπηδες προέρχεται από την αλβανική έκφραση 'la besen' (από το λατινικό lapsus) που σημαίνει 'αποστασία', η οποία αναφέρεται στον εξισλαμισμό της κοινότητας αυτής κατά τον 16ο-17ο αιώνα. Οι Λιάπηδες διατήρησαν ορισμένα από τα παλαιότερα χριστιανικά τους έθιμα όπως, χαρακτηριστικά είχαν προστάτη άγιο τον Μπαμπά-Αλί, πιθανότατα αμάλγαμα του Προφήτη Ηλία. Αντίθετα από τα παραπάνω, από την σχετική έρευνα και στοιχεία που είχε συλλέξει ο Φρανσουά Πουκεβίλ με τα οποία συμφωνούν οι περισσότεροι ιστορικοί ερευνητές είναι ότι το όνομα Λιαπουριά προέρχεται από ιταλική ενάρθρωση της αρχαίας ονομασίας Ιαπυγία ή Ιαπουρία που βρισκόταν κατά τα Ακροκεραύνεια όρη. Στην αρχαιότητα η Ιαπυγία, ή Ιαπουρία αποτελούσε ιδιαίτερη χώρα, μη περιλαμβανόμενη στην Ιλλυρία, τα όρια της οποίας ο Διονύσιος ο Περιηγητής (που άκμασε τον 2ο αιώνα π.Χ.) στο έργο του "Περιήγησις της Οικουμένης" έθετε ως όριο το παρά τον Ωρικόν ευρισκόμενο Πύξο. Εντός της χώρας αυτής βρίσκονταν οι αρχαίες πόλεις Ωρικός, Αμαντία και Βίλλυς, ίσως και η Φοινίκη ερείπια της οποίας σώζονται σήμερα στη περιοχή των Αγίων Σαράντα.Οι αρχαίοι κάτοικοι της περιοχής αυτής κατά τη γνώμη πολλών ιστορικών πέρασαν στην απέναντι των Ακροκεραυνείων παραλίαςτης ιταλικής χερσονήσου και συνοίκησαν στη καλούμενη από τους Ρωμαίους Απουλία. Κατά τον Μεσαίωνα η Λιαπουριά ήταν διαιρεμένη κατά φάρες ή πατριές καθεμιά των οποίων αποτελούσε ανεξάρτητο διαμέρισμα. Η διαίρεση αυτή συνεχίστηκε και επί τουρκοκρατίας.
Πρωτόγαλα

Το πρωτόγαλα (γνωστό και ως πύαρ, κολάστρα και γκουλιάστρα) είναι το υγρό που παράγεται στους μαστικούς αδένες των θηλυκών θηλαστικών ζώων πριν από την έκκριση του γάλακτος. Έχει κιτρινωπό χρώμα και η παραγωγή του αρχίζει λίγο πριν από τον τοκετό. Μολονότι παρατηρούνται μεγάλες διαφοροποιήσεις ως προς τη χημική σύσταση του πρωτογάλακτος μεταξύ των ειδών, το πρωτόγαλα είναι σε γενικές γραμμές πλουσιότερο σε θρεπτική αξία και βιοενεργά συστατικά από το κανονικό γάλα. Είναι υψηλής περιεκτικότητας σε αντιμικροβιακούς παράγοντες (αντισώματα, λυσοζύμη κ.ά.), πεπτικά ένζυμα (λιπάσες, αμυλάσες κ.ά.), ορμόνες (κορτιζόλη, ινσουλίνη κ.ά.) και αυξητικούς παράγοντες. Για είδη όπως το ποντίκι, ο σκύλος και τα οπληφόρα, η κατανάλωση πρωτογάλατος βοηθά στην πρόσδοση ανοσίας εν γένει, ενώ στον άνθρωπο σχετίζεται κυρίως με την προστασία του γαστρεντερικού συστήματος.

 Το ανθρώπινο πρωτόγαλα είναι πλούσιο σε ανοσοσφαιρίνη Α και λευκοκύτταρα, αλλά σχετικά φτωχό σε λακτόζη, γεγονός που δείχνει ότι η κύρια λειτουργία του σχετίζεται περισσότερο με την άμυνα του οργανισμού του νεογέννητου, παρά με την ανάπτυξή του. Τα επίπεδα νατρίου, χλωρίου και μαγνησίου είναι επίσης υψηλότερα στο πρωτόγαλα, ενώ το κάλιο και το ασβέστιο βρίσκονται σε χαμηλότερες συγκεντρώσεις, πάντα σε σύγκριση με το κανονικό γάλα. Στα περισσότερα αγροτικά είδη (βοοειδή, πρόβατο, αίγα κ.λπ.), η λήψη πρωτογάλατος από το νεογνό είναι καθοριστικής σημασίας για την επιβίωσή του, καθώς δε λαμβάνει αντισώματα από τη μητέρα μέσω του πλακούντα, όπως συμβαίνει στον άνθρωπο. Στα μηρυκαστικά ζώα, στο γουρούνι και στο άλογο, κυριαρχεί η ανοσοσφαιρίνη Γ και όχι η Α.Στα πρόβατα, το πρωτόγαλα παράγεται κατά τις πρώτες 3-5 ημέρες της γαλακτικής περιόδου και η χημική του σύσταση διαφέρει σημαντικά σε σχέση με το γάλα, κυρίως ως προς την περιεκτικότητα σε λίπος.Στις αγελάδες, η έκκριση του πρωτογάλατος διαρκεί γύρω στις 3 ημέρες μετά τον τοκετό, αλλά μπορεί να φτάσει και τις 7. Η σύσταση και η ποσότητα του αγελαδινού πρωτογάλατος ποικίλλουν πολύ, λόγω ενός αριθμού παραγόντων, μεταξύ των οποίων η ατομικότητα του ζώου, η φυλή, η ηλικία της μητέρας και η διατροφή πριν τον τοκετό. Ανεξάρτητα από το είδος θηλασμού (φυσικός ή τεχνητός) που εφαρμόζεται σε μία εκτροφή βοοειδών, τα νεογνά πρέπει οπωσδήποτε να διατραφούν με πρωτόγαλα κατά το δυνατόν συντομότερα από την ώρα της γέννησής τους. Στο γουρούνι, η διαφορά μεταξύ πρωτογάλακτος και γάλατος έγκειται στο ότι το πρώτο είναι πλουσιότερο σε πρωτεΐνες και ιδιαίτερα φτωχό σε λακτόζη. Καθώς τα νεογέννητα χοιρίδια στερούνται ανοσίας, είναι απαραίτητο να καταναλώσουν περισσότερα από 150 g πρωτογάλακτος μέσα σε 12 ώρες, ώστε να προστατευθούν από νόσους του πεπτικού και αναπνευστικού συστήματος. Σε διάφορες περιοχές του κόσμου, το πρωτόγαλα των αγελάδων καταναλώνεται από τον άνθρωπο, κυρίως υπό τη μορφή γλυκίσματος.
Γιώργης Λαμπαθάκης

Ο Γιώργης Λαμπαθάκης είναι Έλληνας αρχιτέκτονας και παρουσιαστής. Είναι παντρεμένος και έχει ένα παιδί. Κατάγεται από τη Σκύρο, την Κρήτη και τη Λευκάδα. Είναι 41 ή 42 ετών.

 Όταν τελείωσε το σχολείο, έγραψε στις πανελλήνιες εξετάσεις και πέρασε Αρχιτέκτονας Μηχανικός στο Πανεπιστήμιο Αθηνών. Η καριέρα του στην τηλεόραση άρχισε το 2006 στο Star System στον Alpha. Το 2009 ξανά εμφανίστηκε με την εκπομπή Chart show - Your countdown πάλι στον Alpha. Το 2010 μέχρι και το 2012, ήταν στην εκπομπή Σπίτι από την αρχή που ήταν βοηθός της Σίσσυς Φειδά στον Alpha. Το 2011 μαγείρεψε για καλό σκοπό στο Κάτι ψήνεται- Celebrity Edition για άλλη μια φορά στον Alpha. Το 2012 στην τελευταία εμφάνισή του στη μικρή οθόνη, άρχισε τη δική του εκπομπή στον τηλεοπτικό σταθμό ΣΚΑΪ με το όνομα Μαστορέματα. Το 2019 έβαλε υποψηφιότητα για δήμαρχος της Σκύρου όπου και βγήκε δεύτερος με ποσοστό 47,04% στον β' γύρο. Το 2017, παντρεύτηκε τη Χριστίνα Οικονόμου στη Σκύρο, ενώ το 2018, ανακοινώθηκε πως θα γίνει πατέρας.
Νίκλας Κίντβαλ

Ο Νίκλας Κίντβαλ (Niclas Kindvall, 19 Φεβρουαρίου 1967 στο Ρότερνταμ) είναι Σουηδός πρώην ποδοσφαιριστής, ο οποίος αγωνιζόταν ως επιθετικός. Είναι γιος του Όβε Κίντβαλ και αδελφός της Τίνα Κίντβαλ.

 Κατά τη διάρκεια της σταδιοδρομίας του, αγωνίστηκε στις σουηδικές ΑΙΚ Στοκχόλμης, Νόρσεπινγκ και Μάλμε και στη γερμανική Αμβούργο. Αγωνίστηκε σε 6 αγώνες για την Εθνική Σουηδίας. Κορυφαίος σκόρερ Άλσβενσκαν: 1994 (23 γκολ) Niclas Kindvall στο fussballdaten.de (Γερμανικά) Προφίλ στο Transfermarkt.com
Βεβιασμένη γενίκευση

Βεβιασμένη γενίκευση ονομάζεται η λογική πλάνη που υφίσταται όταν εξάγεται ένα γενικό συμπέρασμα το οποίο, ωστόσο, βασίζεται σε ανεπαρκή αποδεικτικά στοιχεία. Συνήθως αφορά στατιστικά αποτελέσματα τα οποία εξάγονται από μια μικρή ομάδα ατόμων που δεν αντιπροσωπεύει επαρκώς το σύνολο του πληθυσμού. Η αντίθετη πλάνη καλείται ράθυμη επαγωγή όπου το λογικό συμπέρασμα ενός επαγωγικού επιχειρήματος γίνεται μη αποδεκτό, συνήθως σαν μια σύμπτωση.

 Ένα άτομο περνώντας με το αυτοκίνητο του από μια μικρή πόλη Χ βλέπει 10 άτομα τα οποία είναι όλα παιδιά. Γυρνώντας στην πόλη του αναφέρει ότι στην πόλη Χ δεν μένουν ενήλικες. Τουρίστας στην Ελλάδα υπερχρεώνεται από έναν εστιάτορα σε τουριστικό μέρος και συμπεραίνει ότι όλοι οι έλληνες είναι κλέφτες.Στη θεωρία αριθμών, η υπόθεση του Pólya (από τον Ούγγρο μαθηματικό George Pólya), που τέθηκε το 1919 , ισχύει για τους πρώτους 906.150.257 αριθμούς αλλά αποδεικνύεται λανθασμένη για αυτόν τον αριθμό και αρκετούς άλλους μεγαλύτερους αυτού. Το να υποθέσει κάποιος ότι ένας ισχυρισμός είναι σωστός εφόσον ισχύει για τα πρώτα 906 εκατομμύρια αριθμούς που ερεύνησε, δεν είναι στην ουσία βεβιασμένη γενίκευση αλλά στα μαθηματικά ένας ισχυρισμός παραμένει υπόθεση μέχρι να αποδειχτεί καθολικά σωστός. Η βεβιασμένη γενίκευση στην καθημερινότητα λειτουργεί αόρατα και εξάγονται βιαστικά συμπεράσματα από γεγονότα πλήρως άσχετα μεταξύ τους. Παράδειγμα: ένας κουστουμαρισμένος άντρας έχει για τους περισσότερους καλλίτερη μόρφωση από έναν άντρα που φοράει πέτσινο μπουφάν, σκουλαρίκια και μερικά δακτυλίδια. Αντίστοιχα εάν κτυπήσει το κουδούνι του σπιτιού οι πιθανότητες να ανοίξει η πόρτα στον άγνωστο άνδρα της πρώτης περίπτωσης είναι σαφώς μεγαλύτερες. Το αντίθετο της βεβιασμένης γενίκευσης είναι όταν 8 στις 10 φορές τρακάρεις το αυτοκίνητο σου στο παρκάρισμα και είναι όλα μια σύμπτωση και όχι αδεξιότητα. Η λογική αυτή πλάνη σε συνδυασμό με μια πληθώρα παρομοίων πλανών που λειτουργούν στο υποσυνείδητο μπορεί να οδηγήσει σε πλάνες μεγάλου βεληνεκούς. Επιχείρημα ad baculum Ad hominem Επιβεβαίωση του επομένου Προσφυγή στην αυθεντία Προσφυγή στην πιθανότητα Προσφυγή στην πλειοψηφία Cum hoc ergo propter hoc Η πλάνη του τζογαδόρου Το σύνδρομο της αγέλης Προσφυγή στην άγνοια
Μαγιούμι Ιιζούκα

Η Μαγιούμι Ιιζούκα (ιαπωνικά: 飯塚雅弓‎, Iizuka Mayumi· Τόκιο, 3 Ιανουαρίου 1977) είναι Γιαπωνέζα τραγουδίστρια και ηθοποιός ανιμέ. Είναι μέλος του Gekidan Wakakusa και Tokuma Japan Communications.

 Kataomoi (ιαπωνικά: かたおもい), 1997 Mint to Kuchibue (ιαπωνικά: ミントと口笛), 1998 so loving, 1999 AERIS, 2000 Himawari (ιαπωνικά: ひまわり), 2001 Niji no Saku Basho (ιαπωνικά: 虹の咲く場所), 2002 SMILE×SMILE, 2003 - Παράγεται με Τόρη Γιοχανσον, ένας Σουηδός μουσικός ∞infinity∞, 2004 mine, 2005 10LOVE, 2006 Crystal Days, 2007 Stories, 2008 Fight!!, 2009 Kimi e... (ιαπωνικά: 君へ。。。), 2009 Fly Ladybird fly, 1998 23degrees。, 2004 Purezento (ιαπωνικά: プレゼント), 2005 berry best, 2001 BESTrawberry, 2005 Akuseru (ιαπωνικά: アクセル), 1997 love letter, 1999 caress/place to be, 2000 My wish, 2000 Yasashi Migite (ιαπωνικά: やさしい右手), 2002 Koi no Iro (ιαπωνικά: 恋の色), 2002 Kikaseteyo Kimi no Koe (ιαπωνικά: 聴かせてよ君の声), 2002 Pure♡, 2003 amulet, 2004 TRUST - Kimi to Aruku Mirai - (ιαπωνικά: TRUST～君と歩く未来～), 2011 Έντονους χαρακτήρες είναι ηρωίδες. The Vision of Escaflowne - Yukari και Princess Millerna Escaflowne, A Girl in Gaea - Sora Magic User's Club - Nanaka Nakatomi Tenchi in Tokyo - Sakuya Kumashiro Gate Keepers - Reiko Asagiri Fancy Lala - Anna Nozaki Kanon - Makoto Sawatari Angelic Serenade (γνωστός και ως Tenbatsu! Angel Rabbie) - Lasty Farson Πόκεμον - Kasumi, Pippi και Pixie Sorcerous Stabber Orphen - Cleao Princess Nine - Yoko Tokashiki Chance: Triangle Session - Akari Mizushima Mega Man Legends, Marvel vs. Capcom 2 και Namco x Capcom - Tron Bonne Nagasarete Airantō - Panako ToHeart - Aoi Matsubara Star Ocean EX - Rena Lanford UFO Ultramaiden Valkyrie - Raine Futari wa Pretty Cure - Yuka Odajima Fresh Pretty Cure! - Miyuki Επίσημη ιστοσελίδα Επίσημο Blog Αρχειοθετήθηκε 2011-07-25 στο Wayback Machine.
Οικογένεια Καλλιβάζη

Η Οικογένεια Καλλιβάζη αποτέλεσε ισχυρή οικογένεια Ελλήνων της ομογένειας στις αρχές του 20ου αιώνα. Στις αρχές του 20ού αιώνα, αποτέλεσαν δωρητές και ευεργέτες του Φροντιστηρίου Τραπεζούντας.

 Πατριάρχης της οικογένειας ήταν ο Σταύρος Καλλιβάζης, που στα μέσα του 19ου αιώνα μετοίκησε από τον Πόντο στην πόλη του Νοβοροσίσκ στη Ρωσία, όπου είχε κληρονομήσει ένα ορυχείο άλατος. Εκεί ίδρυσε την επιχείρησή του, που σταδιακά μεγάλωσε σε δύναμη και σημασία. Όταν οι γιοι του, Ηλίας και Θεόδωρος Καλλιβάζης ανέλαβαν τα ηνία της επιχείρησης, η οικογένεια Καλλιβάζη έφτασε να μονοπωλεί το εμπόριο άλατος στον Εύξεινο Πόντο. Οι δραστηριότητές τους επεκτάθηκαν στο λιανικό εμπόριο με το άνοιγμα του μεγαλύτερου πολυκαταστήματος της εποχής στο Νοβοροσίσκ. Μετά το ξέσπασμα της Οκτωβριανής επανάστασης, η οικογένεια μετοίκησε στην Κωνσταντινούπολη όπου άνοιξε μία μεγάλη ξενοδοχειακή μονάδα, η οποία απέτυχε ως επιχείρηση. Τότε η οικογένεια αποφάσισε να μετοικήσει στην Αθήνα, και μάλιστα είχε υποβάλει πρόταση για να αγοράσει το Μέγαρο Μαξίμου ως μόνιμη κατοικία της. Μολαταύτα, ο στόλος της οικογένειας βυθίστηκε στα Στενά των Δαρδανελίων στα 1920, καταφέροντάς της ένα ισχυρό οικονομικό πλήγμα.
Δήμος Βάρης - Βούλας - Βουλιαγμένης

Ο Δήμος Βάρης Βούλας Βουλιαγμένης είναι δήμος της περιφέρειας Αττικής που συστάθηκε με το Πρόγραμμα Καλλικράτης. Ο δήμος σχηματίστηκε με την συνένωση των καταργηθέντων δήμων Βάρης, Βουλιαγμένης και Βούλας. Η έκταση του νέου Δήμου είναι 33.94 τ.χλμ και ο πληθυσμός του 48.399 κάτοικοι σύμφωνα με την απογραφή του 2011. Έδρα του δήμου είναι η Βούλα. Η περιοχή του Δήμου είναι μέρος του Πολεοδομικού Συγκροτήματος Αθηνών και ανήκει διοικητικά στην Περιφερειακή Ενότητα Ανατολικής Αττικής.

 Ο Δήμος Βάρης Βούλας Βουλιαγμένης διαιρείται σε 3 «δημοτικές ενότητες», οι οποίες αντιστοιχούν στους 3 καταργηθέντες δήμους πριν την εφαρμογή του Καλλικράτη. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. Καταλαμβάνει έκταση 22,189 τ.χλμ. και έχει συνολικό πραγματικό πληθυσμό 15.855 κατοίκους, κατά την Απογραφή του 2011. Έδρα της είναι η Βάρη. Δημοτική Κοινότητα Βάρης -- η Βάρη [ 15.855 ] Καταλαμβάνει έκταση 8,787 τ.χλμ. και έχει συνολικό πραγματικό πληθυσμό 28.364 κατοίκους, κατά την Απογραφή του 2011. Έδρα της είναι η Βούλα. Δημοτική Κοινότητα Βούλας -- η Βούλα [ 28.364 ] Καταλαμβάνει έκταση 5,805 τ.χλμ. και έχει συνολικό πραγματικό πληθυσμό 4.180 κατοίκους, κατά την Απογραφή του 2011. Έδρα της είναι η Βουλιαγμένη. Δημοτική Κοινότητα Βουλιαγμένης -- η Βουλιαγμένη [ 4.180 ] 1/1/2011- 26/3/2012 Γρηγόριος Κασιδόκωστας 27/3/2012-31/8/2014 Σπυράγγελος Πανάς 1/9/2014- Γρηγόρης Κωνσταντέλλος Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο Εσωτερικών, σχέδιο Καλλικράτης Επίσημος ιστότοπος
Ιμπελέν

Το Ιμπελέν γαλλ. Ibelin, παραφθορά του Yibna, ήταν κάστρο του Βασιλείου της Ιερουσαλήμ και έδωσε το όνομά του σε σημαντική οικογένεια των Σταυροφορικών κρατών της Ανατολής. Το κάστρο χτίστηκε το 1141 μ.Χ., μεταξύ της Γιάφα και της Ασκαλόν. Η οικογένεια των Ιμπελέν, της οποίας δεν είναι γνωστή η καταγωγή, έγινε πολύ ισχυρή και πολλά μέλη της πήραν σημαντικές θέσεις στο Βασίλειο της Ιερουσαλήμ και στο Βασίλειο της Κύπρου.

 1141-1151 : Μπαρισάν ντ'Ιμπελέν (Balian d'Ibelin ή Barisan d'Ibelin) (πέθανε το 1151), κύριος του Ιμπελέν και της Ραμά 1151-1170 : Ούγος ντ'Ιμπελέν (Hugues d'Ibelin) (πέθανε το 1170), κύριος του Ιμπελέν και της Ραμά, πρωτότοκος γιος του Μπαρισάν 1170 : Μποντουάν ντ'Ιμπελέν (Baudouin d'Ibelin) (πέθανε το 1187), κύριος της Ραμά, δεύτερος γιος του Μπαρισάν. Έδωσε άμεσα το Ιμπελέν στον μικρό αδελφό του 1170-1187 ή 1193 : Μπαλιάν ντ'Ιμπελέν (Balian d'Ibelin) (πέθανε 1193), τρίτος γιος του Μπαρισάν, Κύριος του Ιμπελέν και της Ναπλούζ 1193-1236 Ιωάννης ντ'Ιμπελέν της Βηρυτού
Live in Newcastle 2001

Live in Newcastle 2001 είναι ο τίτλος του ζωντανά ηχογραφημένου, διπλού CD και τριπλού δίσκου βινυλίου του χαρντ ροκ συγκροτήματος Deep Purple, το οποίο κυκλοφόρησε στις 5 Ιουλίου 2019, από την εταιρεία "Ear Music".Η ηχογράφηση του άλμπουμ πραγματοποιήθηκε στις 14 Μαρτίου 2001 στο Νιούκασλ της Αυστραλίας και είχε αρχικά συμπεριληφθεί στην συλλογή "The Soundboard Series", η οποία κυκλοφόρησε μερικούς μήνες αργότερα.Στον δίσκο συμπεριλήφθηκαν τρία κομμάτια από το άλμπουμ "Purpendicular" και μεγάλος αριθμός κομματιών από την αρχική περίοδο του συγκροτήματος.Το άλμπουμ σκαρφάλωσε στο γερμανικό Top-20.

 CD 1 Woman from Tokyo (Blackmore, Gillan, Glover, Lord, Paice) - 4:59 Vavoom: Ted the Mechanic (Gillan, Glover, Lord, Morse, Paice) - 3:26 Mary Long (Blackmore, Gillan, Glover, Lord, Paice) - 4:11 Lazy (Blackmore, Gillan, Glover, Lord, Paice) - 7:41 No One Came (Blackmore, Gillan, Glover, Lord, Paice) - 6:40 Black Night (Blackmore, Gillan, Glover, Lord, Paice) - 6:01 Sometimes I Feel Like Screaming (Gillan, Glover, Lord, Morse, Paice) - 7:47 Fools (Blackmore, Gillan, Glover, Lord, Paice) - 5:45 Perfect Strangers (Blackmore, Gillan, Glover) - 7:10 Hey Cisco (Gillan, Glover, Lord, Morse, Paice) - 7:47CD 2 When a Blind Man Cries (Blackmore, Gillan, Glover, Lord, Paice) - 5:45 Smoke on the Water (Blackmore, Gillan, Glover, Lord, Paice) - 6:54 Speed King / Good Times (Blackmore, Gillan, Glover, Lord, Paice) - 6:54 Hush (South) - 7:40 Highway Star (Blackmore, Gillan, Glover, Lord, Paice) - 6:09 Live in Newcastle 2001 (άλμπουμ) Επίσημη κυκλοφορία: 5 Ιουλίου 2019 Το Live in Newcastle 2001 ηχογραφήθηκε από τη έβδομη σειρά μελών του συγκροτήματος. Οι μουσικοί του συγκροτήματος ήταν οι εξής: Ίαν Γκίλαν - φωνητικά Στηβ Μορς - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπαναΓκεστ συμμετοχέςΤζίμι Μπαρνς - φωνητικά Ίαν Μος - κιθάρα Πολ Ουίλιαμσον - σαξόφωνο Τσαρλς ΜακΊνες - τρομπόνι Γκρεγκ Μοντρέλ - τρομπέτα Άντζι Στέιπλτον - φωνητικά Μπίλι Στέιπλτον - φωνητικά Νάταλι Μίλερ - φωνητικά DEEP PURPLE Live in Newcastle 2001 reviews - Prog Archives
Μάρτιν Μπροντ

Το Μάρτιν Μπροντ (σερβικά κυριλλικά: Мартин Брод) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε 125 κατοίκους. Προ του Πολέμου της Βοσνίας, το χωριό του Μάρτιν Μπροντ αποτελούσε μέρος του Δήμου του Ντρβαρ, ο οποίος επίσης ευρίσκεται εντός της Ομοσπονδίας της Βοσνίας και Ερζεγοβίνης, όμως εντός του Καντονιού 10. Εντός του εδάφους του χωριού, ευρίσκεται το Ορθόδοξο Μοναστήρι του Ρμάνι.

 Το Μοναστηρι του Ρμάνι ανεγέρθηκε στα τέλη του 15ου αιώνα ή στις αρχές του 16ου αιώνα. Ευρίσκεται επί της αριστερής όχθης του Ούνατς, σε κοντινή απόσταση του σημείου συμβολής του συγκεκριμένου ποταμού με την Ούνα. Σήμερα, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης. Η εκκλησία του φιλοξενεί τοιχογραφίες, οποίες είναι, επίσης, κατηγοριοποιημένες εντός του καταλόγου των εθνικών μνημείων. Το 1991, η τοπική κοινότητα του Μάρτιν Μπροντ αριθμούσε 328 κατοίκους, οι οποίοι ήσαν κατανεμημένοι ως κάτωθι: Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης Εθνικό Μνημείο (Βοσνία και Ερζεγοβίνη) (Αγγλικά) Δορυφορική εικόνα από Μάρτιν Μπροντ στο fallingrain.com
112 Ιφιγένεια

Η Ιφιγένεια (Iphigenia) είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,84. Ανακαλύφθηκε το 1870 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της ομώνυμης πριγκίπισσας της ελληνικής μυθολογίας.

 Η μέση διάμετρος της Ιφιγένειας υπολογίσθηκε σε 72,2 χλμ., ενώ η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Ιφιγένειας εκτιμάται σε 2,02 cm/sec² (485 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 38,2 m/sec (138 χιλιόμετρα την ώρα). Ο φασματικός τύπος της Ιφιγένειας είναι C (ανθρακούχος). Το γεωμετρικό άλβεδό της είναι 0,039 (δηλαδή η επιφάνειά της είναι πιο σκουρόχρωμη από ένα κομμάτι κάρβουνο), ενώ η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν. Η Ιφιγένεια περιστρέφεται γύρω από τον εαυτό της μία φορά κάθε 31 ώρες και 28 λεπτά, μία αργή περιστροφή για αστεροειδή. Τροχιά από το JPL (Java) / Εφημερίδα
Φράγμα Κούρη

Το Φράγμα Κούρη είναι το μεγαλύτερο φράγμα ενός δικτύου 107 φραγμάτων στην Κύπρο . Βρίσκεται στην επαρχία Λεμεσού και τροφοδοτείται από τον ποταμό Κούρη μαζί με άλλα μικρότερα υδάτινα ρεύματα, συμπεριλαμβανομένου του ποταμού Διαρίζου, ο οποίος εκτρέπει το νερό του στο φράγμα Κούρη μέσω υπόγειου αγωγού.

 Το φράγμα βρίσκεται σε υψόμετρο 250 μέτρων και συλλέγει το νερό που διοχετεύουν οι ποταμοί Κούρης, Λιμνάτης και Κρυός. Επιπλέον, το νερό από τον ποταμό Διαρίζο εκτρέπεται στο φράγμα Κουρή μέσω μιας μακράς συνδετικής σήραγγας 14,5 χιλιομέτρων. Έχει συνολική λεκάνη απορροής 300 χιλιόμετρα. Το φράγμα βρίσκεται 15 χιλιόμετρα βορειοδυτικά της πόλης της Λεμεσού και 6 χιλιόμετρα δυτικά του χωριού Ύψωνας . Για την κατασκευή του ολόκληρο το χωριό της Άλασσας έπρεπε να μεταφερθεί σε μια κοντινή τοποθεσία με θέα στη δεξαμενή (μεταξύ των κοιλάδων Κουρή και Λιμνάτη) με κόστος περίπου 5.000.000 κυπριακές λίρες. Η κατασκευή του επικρίθηκε από περιβαλλοντικές ομάδες που ανησυχούσαν για τις επιπτώσεις της εκτροπής του νερού στην Αλυκή Λεμεσού, έναν υγρότοπο που βρίσκεται στο ρεύμα προς τα ποτάμια και χρησιμοποιείται από αποδημητικά πτηνά. Το φράγμα αποτελεί μέρος του Νότιου Σχεδίου Μεταφοράς, το οποίο μεταφέρει νερό από τη ΝΔ πλευρά της Κύπρου στο ΝΑ τμήμα του νησιού, σε απόσταση 120 χλμ. Το φράγμα έχει επίχωμα χωματουργικής ζώνης κεντρικού πυρήνα με ύψος 110 μέτρα και μήκος κορυφής περίπου 550 μέτρα παρέχοντας όγκο αποθήκευσης νερού 115 εκατομμύρια κυβικά μέτρα. Η κατασκευή του φράγματος προτάθηκε για πρώτη φορά από το Συμβούλιο Ανάπτυξης Υδάτων Κύπρου το 1968. Μετά από αρκετές μελέτες σκοπιμότητας, η γαλλική εταιρεία μηχανικών Sogreah ολοκλήρωσε τη λεπτομερή μελέτη το 1981. Η σύμβαση για την κατασκευή του ανατέθηκε τον Ιανουάριο του 1984 σε κοινοπραξία που αποτελείται από την J&P και την Impregilo της Ιταλίας. Το κόστος κατασκευής ανήλθε σε 29.000.000 κυπριακές λίρες. Μέρος της χρηματοδότησης προήλθε από την Ευρωπαϊκή Τράπεζα Επενδύσεων . Η κατασκευή ολοκληρώθηκε τον Σεπτέμβριο του 1988. Εγκαινιάστηκε επίσημα από τον τότε πρόεδρο, Γιώργο Βασιλείου, στις 22 Απριλίου 1989. Από την κατασκευή του έχει ξεχειλίσει δύο φορές, στις 4 Μαρτίου 2004 και στις 6 Απριλίου 2012 Το 2008, φήμες υποστήριζαν ότι ένας κροκόδειλος ή άλλο μεγάλο ερπετό κολυμπούσε στο φράγμα, οδηγώντας σε χιουμοριστικές αναφορές σε ένα «Κυπριακό Τέρας του Λοχ Νες». Οι τοπικοί ηγέτες της κοινότητας επέτρεψαν μια έρευνα αλλά δεν βρήκαν τέτοιο πλάσμα.
Αλμπερτίνα Φρειδερίκη του Μπάντεν-Ντούρλαχ

Η Αλβερτίνα Φρειδερίκη (γερμ. Albertina Friederike, 3 Ιουλίου 1682 - 22 Δεκεμβρίου 1755) από τον Οίκο του Τσέρινγκεν ήταν κόρη του Μαργράβου του Μπάντεν-Ντούρλαχ και με τον γάμο της έγινε πριγκίπισσα του Οϊτίν.

 Ήταν η τρίτη κόρη του Φρειδερίκου Ζ΄ του Μπάντεν-Ντούρλαχ και της Αυγούστας Μαρίας, κόρης του Φρειδερίκου Γ΄ του Χόλσταϊν-Γκόττορπ. Παντρεύτηκε το 1704 τον Χριστιανό Αύγουστο του Οϊτίν και είχε τέκνα: Εδβίγη Σοφία Αυγούστα (1705 - 1764), ηγουμένη στο Αββαείο του Χέρφορντ. Κάρολος Αύγουστος (1706 - 1727). Φρειδερίκη Αμαλία (1708 - 1782), μοναχή στο Αββαείο του Κβέντλινμπουργκ. Άννα (1709 - 1758), παντρεύτηκε τον Γουλιέλμο της Σαξονίας-Γκότα. Αδόλφος Φρειδερίκος (1710 - 1771), Βασιλιάς της Σουηδίας. Φρειδερίκος Αύγουστος Α΄(1711 - 1785), Δούκας του Ολδεμβούργου. Ιωάννα Ελισάβετ (1712 - 1760), παντρεύτηκε τον Χριστιανό Αύγουστο του Άνχαλτ-Τσέρμπστ. Γουλιέλμος Χριστιανός (1716 - 1719). Φρειδερίκος Κορράδος (1718 - 1719). Γεώργιος Λουδοβίκος (1719 - 1763). Adolf Fredrik, urn:sbl:5574, Svenskt biografiskt lexikon (art av L. Stavenow.), hämtad 2014-12-25.
Σπύρος Λάτσης

Ο Σπύρος Λάτσης (1946) είναι Έλληνας τραπεζίτης, εφοπλιστής και μεγιστάνας της πετρελαιαγοράς. Ελέγχει έναν από τους μεγαλύτερους πολυεθνικούς ιδιωτικούς τραπεζικούς ομίλους στην Ελβετία (EFG Group). Είναι μεγαλομέτοχος των Ελληνικών Πετρελαίων, ενός εκ των κορυφαίων ομίλων στον τομέα της ενέργειας και των πετρελαιοειδών της ανατολικής Ευρώπης.

 Γεννήθηκε στην Αθήνα στις 15 Αυγούστου 1946 και είναι γιος του εφοπλιστή Γιάννη Λάτση και της Εριέττας Τσουκαλά. Σπούδασε στη Σχολή Οικονομικών του Λονδίνου και στη συνέχεια ανέλαβε τα ηνία των επιχειρήσεων της οικογένειας Λάτση. Αν και καταγόταν από εφοπλιστική οικογένεια ίδρυσε το EFG Group έναν πολυεθνικό τραπεζικό όμιλο με σημαντική θέση στην αγορά ιδιωτικής τραπεζικής στην Ελβετία. Ο Σπύρος Λάτσης διαθέτει ένα από τα πολυτελέστατα και μεγαλύτερα γιοτ στον κόσμο ενώ σύμφωνα με το περιοδικό Forbes τον Σεπτέμβριο του 2017 ήταν στην 40η θέση στη λίστα του περιοδικού Forbes με τους πλουσιότερους ανθρώπους του κόσμου με περιουσία 3,1 δισεκατομμύρια δολάρια, όντας ο πλουσιότερος Έλληνας στο κόσμο.Το 2019 χώρισε την περιουσία -της οικογένειας Λάτση- με την αδελφή του, Μαριάννα, κρατώντας, μαζί με την άλλη αδελφή του, Μαργαρίτα, τον τραπεζικό όμιλο EFG International και την εταιρεία Lamda Development.Είναι παντρεμένος με την Ντόροθι Μπάντελεϊ και έχει δύο παιδιά. Διαμένει μόνιμα στη Γενεύη της Ελβετίας. EFG International, με έδρα τη Ζυρίχη. Lamda Development, με έδρα την Αθήνα. Paneuropean Oil and Industrial Holdings, με έδρα το Λουξεμβούργο. EFG International Λάμδα Development
Grumman G-21 Goose

Η αμφίβια αεράκατος Grumman G-21 Goose σχεδιάστηκε αρχικά σαν ένα δεκαθέσιο επιβατικό αεροσκάφος, για χρήση από τους επιχειρηματίες της περιοχής του Λονγκ Άιλαντ. Σύντομα όμως υιοθετήθηκε από το Αμερικανικό Ναυτικό (US Navy) και την Ακτοφυλακή (Coast Guard) και κατά τη διάρκεια του Β’ παγκοσμίου πολέμου υπηρέτησε στις ένοπλες δυνάμεις των Ηνωμένων Πολιτειών και του Καναδά σε ρόλο μεταγωγικού, αναγνωριστικού, εκπαιδευτικού και διάσωσης και χρησιμοποιήθηκε από την RAF σε καθήκοντα διάσωσης. Κατά τη διάρκεια της υπηρεσίας του στη RAF έλαβε και το όνομα Goose (Χήνα). Μετά το τέλος του πολέμου τα αεροσκάφη επέστρεψαν σε πολιτική χρήση πετώντας από την Αλάσκα έως τον Αμαζόνιο. Από τα 345 αεροσκάφη που κατασκευάστηκαν τα 60 βρίσκονται σήμερα σε πτητική κατάσταση, μερικά από τα οποία έχουν υποστεί τροποποιήσεις όπως το Turbo-Goose.

 Υπήρξαν αρκετές τροποποιήσεις για το Goose, η πλέον πολυπληθέστερη όμως ήταν εκείνη της McKinnon Enterprises, η οποία έκανε τρεις μετατροπές. Η πρώτη αφορούσε την αντικατάσταση την κινητήρων του αεροσκάφους με δύο Lycoming GSO-480. Η δεύτερη, που ονομαζόταν Turboprop Goose αφορούσε την αντικατάσταση των κινητήρων με δύο Pratt & Whitney PT6A turboprops. Η τρίτη και τελευταία έκδοση ήταν το Turbo-Goose, το οποίο βασιζόταν στο Turboprop Goose, έχοντας όμως μεγαλύτερα παράθυρα και ανασυρόμενους πλωτήρες στα φτερά. Η εταιρεία Antilles Seaplanes θα ξεκινήσει να κατασκευάζει νέες τεχνολογικά εκδόσεις του Grumman Goose του 2007. Αργεντινή Βολιβία Βραζιλία Καναδάς Κούβα Γαλλία Ιαπωνία Παραγουάη Περού Πορτογαλία Σουηδία Ηνωμένο Βασίλειο ΗΠΑ Το Grumman Goose χρησιμοποιήθηκε στην ταινία Commando με τον Άρνολντ Σβαντζενέκερ. Χρησιμοποιήθηκε επίσης στην τηλεοπτική σειρά της δεκαετίας του 1980 Το Μυστήριο του Χρυσού Πιθήκου (Tales of the Gold Monkey) , που αποτελούσε τηλεοπτική μεταφορά της ταινίας Μόνο οι άγγελοι έχουν φτερά (Only Angels Have Wings) με τον Στήβεν Κόλινς. Ιστορική σελίδα για το G-21 στο Antilles Seaplanes (Αγγλικά) Σελίδα αφιερωμένη στα αμφίβια της Grumman (Αγγλικά) Το Grumman Goose at the Smithsonian (Αγγλικά) Πληροφορίες και κατάλογος πολλών αεροσκαφών Grumman Goose (Αγγλικά)
Κώστας Παπαχρήστος

Ο Κώστας Παπαχρήστος (Βόλος, 1916 - Αθήνα, 29 Σεπτεμβρίου 1995) ήταν Έλληνας ηθοποιός του κινηματογράφου και της τηλεόρασης. Ήταν σύζυγος της επίσης ηθοποιού Δήμητρας Σερεμέτη (1933 - 2014) και μεγαλύτερος αδερφός του Νίκου Παπαχρήστου. Επί απριλιανής δικτατορίας (1967 - 1974) ήταν ένας από τους δοτούς προέδρους του λεγόμενου «Εθνικού Σωματείου Ελλήνων Ηθοποιών», το οποίο ίδρυσε η χούντα αφού διέλυσε το Σωματείο Ελλήνων Ηθοποιών.

 Έπαιζε συνήθως ρόλους στρατιωτικού, αστυνομικού κ.λπ. και έραβε ο ίδιος τις στολές για τους ρόλους. Έπαιξε σε 200 ταινίες, εκ των οποίων οι 19 ήταν της Φίνος Φιλμ.Τελευταία σειρά του ήταν η Πρόβα νυφικού το 1995. Στη διάρκεια των γυρισμάτων υπέστη καρδιακό επεισόδιο και μεταφέρθηκε στο νοσοκομείο, τον Μάρτιο.Την ίδια χρονιά πέθανε. Κηδεύτηκε στις 2 Οκτωβρίου στον Κόκκινο Μύλο. Σύζυγός του ήταν η επίσης ηθοποιός Δήμητρα Σερεμέτη. Δεν είχε παιδιά. Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Οι φανταρίνες

Οι φανταρίνες είναι μια ελληνική κωμική κινηματογραφική ταινία του 1979 σε σκηνοθεσία Ντίμη Δαδήρα, σενάριο Γιώργου Μυλωνά και με πρωταγωνιστές τους Ρένα Βλαχοπούλου και Ντίνο Ηλιόπουλο. Η παραγωγή ανήκει στη Γκρέκα Φιλμ και στον Μιχάλη Λεφάκη.

 Όλα τα μέλη της οικογένεια Αδάμαστου είναι στον στρατό. Στο στρατόπεδο που υπηρετούν αμφισβητείται η σκοπιμότητα της στράτευσης των γυναικών, πράγμα που πεισμώνει την Ευγενία Βράχου-Αδάμαστου, σύζυγο του διοικητή, η οποία αναλαμβάνει να εκπαιδεύσει φανταρίνες για πρώτη φορά. Εξάλλου, ο πρώτος που αντιδρά στην ιδέα της γυναικείας στράτευσης δεν είναι άλλος από τον σύζυγό της, τον ταγματάρχη Αδάμαστο. Η μουσική της ταινίας είναι του Γιώργου Χατζηνάσιου. Η πρεμιέρα της ταινίας πραγματοποιήθηκε στις 22 Οκτωβρίου 1979. Κόβοντας 261.125 εισιτήρια, η ταινία κατατάχθηκε στην 2η θέση σε 26 ταινίες της ίδιας σεζόν. Κυκλοφόρησε και με τη μορφή ντιβιντί στις 22 Φεβρουαρίου 2013. Οι φανταρίνες στην Ταινιοθήκη της Ελλάδος
Ελισάβετ Μυστακίδου

Η Ελισάβετ Μυστακίδου (γνωστότερη με το όνομα Έλλη Μυστακίδου) είναι πρωταθλήτρια του τάε κβον ντο, που αναδείχθηκε ασημένια Ολυμπιονίκης στην κατηγορία των +67 κιλών το 2004 στην Αθήνα. Πέτυχε να γίνει η πρώτη Ελληνίδα που κατέκτησε μετάλλιο σε Ολυμπιακούς Αγώνες στο τάε Κβον Ντο. Σωματείο της είναι ο Φίλιππος Γιαννιτσών. Το 2008, έπειτα από τους Ολυμπιακούς Αγώνες του Πεκίνου, εξέφρασε την επιθυμία της να αφοσιωθεί στην οικογενειακή της ζωή και όχι τόσο στο άθλημα.

 Γεννήθηκε στα Γιαννιτσάστις 15 Αυγούστου του 1977. Άρχισε να ασχολείται με το άθλημά της το 1989. Είναι έγγαμη. Η μεγαλύτερη επιτυχία στην καριέρα της αθλήτριας ήταν στους Θερινούς Ολυμπιακούς Αγώνες του 2004 στην Αθήνα, όπου κατέκτησε το ασημένιο μετάλλιο. Στον τελικό ηττήθηκε από την Κινέζα Λούο με 8-6.Η Μυστακίδου έλαβε μέρος και στους επόμενους Ολυμπιακούς Αγώνες, στο Πεκίνο, χωρίς όμως να κατορθώσει να προχωρήσει εως τα προημιτελικά. Στις 22 Αυγούστου του 2008 αγωνίστηκε στην κατηγορία των +67 κιλών όπου όμως γνώρισε την ήττα στη «φάση των 16» από την Πορτορικανή Ασουνσιόν Οκάσιο Ροντρίγκεζ με 1-0 στα σημεία. Έχασε τις ελπίδες για διεκδίκηση κάποιου μεταλλίου στα ρεπεσάζ, καθώς η αντίπαλος που την είχε νικήσει ηττήθηκε και η ίδια. Μετά τον αποκλεισμό της, τον οποίο απέδωσε στη νευρικότητα και το άγχος που είχε η ίδια, η Μυστακίδου δήλωσε ότι στο Πεκίνο ήταν οι τελευταίοι της Ολυμπιακοί Αγώνες, εκφράζοντας την ανάγκη να αφοσιωθεί στην οικογένειά της και στο να κάνει ένα παιδί. Ολυμπιακοί Αγώνες 2004: Ασημένιο μετάλλιο. Παγκόσμιο Κύπελλο 2000, 2001: Χάλκινο μετάλλιο. Ευρωπαϊκό πρωτάθλημα 2000: Χρυσό μετάλλιο, 2002: Ασημένιο μετάλλιο, 1992: Χάλκινο μετάλλιο (στο ομαδικό). Παγκόσμιο Πρωτάθλημα 1993 (κατηγορία 70+ κιλά), 2001 (67-72 κ.), 2003 (63-67 κ.): Χάλκινο μετάλλιο. Συνέντευξη της αθλήτριας το 2008 στο Αθηναϊκό Πρακτορείο Ειδήσεων Βιογραφικό olympionikes.gr
Πύρωση

Το παρόν άρθρο πραγματεύεται τη τεχνική. Για το ομώνυμο αίσθημα καύσου (κοινώς καούρα) δείτε Πύρωση (παθολογία).Πύρωση ή φρύξη ονομάζεται η θέρμανση συνήθως ενός πυρίμαχου υλικού ή μεταλλεύματος σε θερμοκρασία μεν υψηλή αλλά χαμηλότερη του σημείου τήξης του. Η πύρωση διαφέρει από τη πυράκτωση από το γεγονός ότι η πρώτη δεν συνοδεύεται με οπτικό φαινόμενο.

 Γενικά η πύρωση μπορεί να επιτευχθεί είτε χωρίς χημική αντίδραση με συνηθέστερες εφαρμογές σε αφυδάτωση σώματος, ή σε αποσύνθεση μεταλλεύματος, ή ακόμα και στον διαχωρισμό δύο προϊόντων, είτε με παρουσία χημικής αντίδρασης οπότε και λαμβάνει τον αντίστοιχο χαρακτηρισμό όπως: Απλή πύρωση, που προκαλεί αποσύνθεση του προϊόντος. Τέτοια περίπτωση για παράδειγμα είναι η διάσπαση των ανθρακικών αλάτων σε αντίστοιχα οξείδια και σε διοξείδιο του άνθρακα, (ασβεστοποίηση). Οξειδωτική πύρωση, δια της οποίας επιτυγχάνεται η αντικατάσταση του θειωμένου μεταλλεύματος σε οξείδια, με συχνότερη εφαρμογή στη μεταλλουργία του ψευδαργύρου. Αναγωγική πύρωση, όπου το οξείδιο ανάγεται από άνθρακα, μονοξείδιο του άνθρακα, υδρογόνο κ.λπ. Χλωριωτική πύρωση Απανθρακωτική πύρωση, και Εξατμιστική πύρωση, γνωστότερη ως "μέθοδο Μοντ" που εφαρμόζεται στην απόληψη νικελίου. Εγκυκλοπαίδεια Πάπυρος Λαρούς Μπριτάννικα τ. 51ος, σ. 194.
Βουλγαρικές βουλευτικές εκλογές Απριλίου 2021

Στις 4 Απριλίου 2021 διεξήχθησαν βουλευτικές εκλογές στη Βουλγαρία, για την εκλογή των 240 μελών της Εθνοσυνέλευσης.Τα προκαταρκτικά αποτελέσματα δείχνουν ότι το ΠΕΑΒ, το κεντροδεξιό κόμμα του Πρωθυπουργού Μπορίσοφ, ήρθε πρώτο συγκεντρώνοντας το 26% των ψήφων. Όμως, επειδή δεν θα έχει την απόλυτη πλειοψηφία στην Εθνοσυνέλευση, δηλαδή πάνω από 50% των εδρών, θα πρέπει να διαπραγματευτεί για να σχηματίσει κυβέρνηση συνεργασίας με κάποια από τα άλλα πέντε κόμματα που πέρασαν το εκλογικό όριο του 4% και μπήκαν στο κοινοβούλιο. Η αρχηγός του Σοσιαλιστικού Κόμματος, η Κορνέλια Νίνοβα, ήδη δήλωσε ότι δεν θα συνεργαστεί με το ΠΕΑΒ. Το νέο λαϊκιστικό κόμμα Υπάρχει Τέτοιος Λαός του 54χρονου τηλεοπτικού παρουσιαστή Σλάβι Τριφόνοφ ήρθε δεύτερο με το 18% των ψήφων. Στην Εθνοσυνέλευση μπήκαν, επίσης, το φιλελεύθερο Κίνημα για Δικαιώματα και Ελευθερίες, η δεξιά συμμαχία Δημοκρατική Βουλγαρία και η κεντροαριστερή συμμαχία Σηκωθείτε! Έξω η Μαφία.

 Τα 240 μέλη της Εθνοσυνέλευσης εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι αναλογική εκπροσώπηση από 31 πολυεδρικές εκλογικές περιφέρειες, που έχουν 4–16 έδρες έκαστη. Το εκλογικό όριο για να μπει ένα κόμμα στο κοινοβούλιο είναι 4% του συνολικού αριθμού έγκυρων ψήφων σε εθνικό επίπεδο. Οι εκλογείς ψηφίζουν από από καταλόγους υποψηφίων πολιτικών κομμάτων βάζοντας έναν σταυρό προτίμησης δίπλα στον υποψήφιο της επιλογής τους..Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες της Βουλγαρίας ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα με δικαστική απόφαση. Μετά από διαδηλώσεις και διαμαρτυρίες κατά της κυβέρνησής του, ο επί πολλά χρόνια Πρωθυπουργός Μπόικο Μπορίσοφ παραιτήθηκε από την προσπάθεια σχηματισμού νέας κυβέρνησης. Το κόμμα ΠΕΑΒ που ήρθε πρώτο στις εκλογές πρότεινε τον πρώην Υπουργό Εξωτερικών Ντάνιελ Μίτοφ για Πρωθυπουργό αλλά απέτυχε. Το δεύτερο κόμμα, το Υπάρχει Τέτοιος Λαός του Σλάβι Τριφόνοφ έστειλε την γκρανμαιτρ σκακίστρια Αντοανέτα Στεφάνοβα για να παρευρεθεί στη συνάντηση με τον Πρόεδρο Ρούμεν Ράντεφ και να απορρίψει επίσημα για λογαριασμό του κόμματος την πρόταση για σχηματισμό κυβέρνησης. Και το τρίτο κόμμα, το Βουλγαρικό Σοσιαλιστικό Κόμμα της Κορνέλια Νίνοβα, επίσης, απέρριψε την πρόταση. Κατά συνέπεια, ο Πρόεδρος Ράντεφ προκήρυξε νέες εκλογές για τις 11 Ιουλίου 2021. Στις 12 Μαΐου ο ταξίαρχος Στέφαν Γιάνεφ ανέλαβε καθήκοντα ως προσωρινός Πρωθυπουργός της υπηρεσιακής κυβέρνησης μέχρι τις επόμενες εκλογές.
Ligier JS2

Το Ligier JS2 ήταν ένα 2-θέσιο σπορ υπεραυτοκίνητο (supercar) υψηλών επιδόσεων, που κατασκευάστηκε από τη γαλλική αυτοκινητοβιομηχανία Ligier (Λιζιέ) μεταξύ του 1970 και του 1975, κυρίως ως αγωνιστικό για ράλλυ, αλλά και ως νόμιμο αυτοκίνητο παραγωγής. Υπήρξε το δεύτερο χρονολογικά αυτοκίνητο στην ιστορία της εταιρείας, από την ίδρυσή της, το 1968. Είχε προηγηθεί το αποκλειστικά αγωνιστικό Ligier JS1 του 1969 - 1970, πλην όμως το JS2 ήταν το πρώτο μοντέλο της που κατασκευάστηκε και σε πολιτική έκδοση. Συνολικά παρήχθησαν 225 αντίτυπα σειράς JS2, εκ των οποίων τα 80 σε έκδοση δρόμου. Δεν υπήρξε ποτέ διάδοχος του JS2, καθώς λόγω της πρώτης πετρελαϊκής κρίσης, που ξέσπασε ξαφνικά τον Οκτώβριο του 1973, η ​​Ligier στράφηκε από τότε, και μέχρι σήμερα, αποκλειστικά στην παραγωγή μικροσκοπικών αυτοκινήτων πόλης (microcars).

 Το Ligier JS2 παρουσιάστηκε στο Σαλόνι Αυτοκινήτου του Παρισιού τον Οκτώβριο του 1970. Αρχικά έφερε έναν κινητήρα βενζίνης 2.637 cm³ V6 της Ford - Cosworth, που είχε προέλθει από το Ford Capri RS 2600. Μέσα στο 1971 όμως, η Ligier τον αντικατέστησε με τον βενζινοκινητήρα 2.670 cm³ V6 της Maserati, ισχύος 170 hp, ο οποίος υπήρχε τότε και στο Citroën SM, καθώς η Maserati ανήκε τότε στη Citroën. Επίσης και το κιβώτιο ταχυτήτων του JS2, αποκλειστικά 5-τάχυτο μηχανικό, ήταν κοινό με αυτό του Citroën SM. Λίγους μήνες μετά, ταυτόχρονα με την εισαγωγή στο SM μιας ακόμα μεγαλύτερης εκδοχής αυτού του βενζινοκινητήρα, κυβισμού πλέον 2.965 cm³, το Ligier JS2 την καθιέρωσε ως στάνταρ. Το μηχανικό αυτό σύνολο είχε ρυθμιστεί να αποδίδει ισχύ 195 hp στο μοντέλο της Ligier και προσέφερε στο JS2 τις περισσότερες από τις διακρίσεις του, στις πίστες όλης της Ευρώπης. Η μέγιστη ταχύτητα κυμαινόταν από 241 χιλιόμετρα την ώρα (150 μίλια την ώρα) έως 246 χιλιόμετρα την ώρα (153 μίλια την ώρα), αναλόγως με το βάρος, και η επιτάχυνση 0-100 km/h (0-62 mph) ερχόταν σε λιγότερο από 7 δευτερόλεπτα. 1η θέση στο Tour de France automobile του 1974, με τους Gérard Larrousse, Jean-Pierre Nicolas και Johnny Rives. 2η θέση στο 24 Heures du Mans (24 Ώρες Le Mans) του 1975, με τους Jean-Louis Lafosse και Guy Chasseuil. Ligier Citroën SM 1971 Ligier JS2 technical specifications 1972 Ligier JS2 technical specifications Citroën SM-powered Ligier JS2 The French Connection: Ligier, by Citroën, by Maserati.
Σταλός Χανίων

Ο Σταλός βρίσκεται στο νομό Χανίων που καλύπτει το δυτικό κομμάτι της Κρήτης. Γεωγραφικά βρίσκεται μόλις 7 χιλιόμετρα μετά την πόλη των Χανίων. Η περιοχή πρόκειται για θέρετρο που αποτελείται από τρεις οικισμούς, τον Κάτω Σταλό, την Αγία Μαρίνα και τον Πλατανιά. Ο Σταλός χωρίζεται στον Άνω Σταλό και στον Κάτω Σταλό με συνολικό μόνιμο πληθυσμό 868 κατοίκους (απογραφή 2011). Στον Κάτω Σταλό θα συναντήσετε πολλές ξενοδοχειακές εγκαταστάσεις, εταιρείες ενοικίασης αυτοκινήτων, εστιατόρια, καφετέριες και νυχτερινά κέντρα διασκέδασης καθώς αποτελεί έναν από του αγαπημένους προορισμούς για τους τουρίστες, λόγω της όμορφης παραλίας που προσφέρει και της κοντινής απόστασης από το κέντρο των Χανίων.

 Ο Άνω Σταλός, αποτελεί το κυριότερο μέρος του χωριού Σταλός, ενώ είναι δομημένος αμφιθεατρικά στην πλαγιά ενός λόφου, 1.5 χιλιόμετρο νοτιότερα, προς την ενδοχώρα. Στο χωριό θα συναντήσετε επίσης ταβέρνες και εστιατόρια, ξενοδοχειακές μονάδες και ενοικιαζόμενα δωμάτια, ενώ δεν είναι λίγοι οι μόνιμοι κάτοικοι στο χωριό. Ο Κάτω Σταλός αποτελεί το πλέον τουριστικό κομμάτι του χωριού, προσφέροντας μεγάλη γκάμα επιλογών, σε διατροφή, διαμονή και διασκέδαση. Η παραλία είναι αμμώδης και εκτείνεται για πολλά χιλιόμετρα συνεχίζοντας στα επόμενα παραθαλάσσια χωριά. Ο Κάτω Σταλός προσελκύει μεγάλο αριθμό επισκεπτών κάθε καλοκαίρι τόσο από εξωτερικό όσο και από Ελλάδα και προτιμάται και από τους μόνιμους κατοίκους των Χανιών. Στον Κάτω Σταλό υπάρχουν αρκετά καταστήματα, σούπερ μάρκετ, φαρμακεία, μίνι μάρκετ, καλύπτοντας όλες τις ανάγκες. Η απόσταση από το λιμάνι της Σούδας και το αεροδρόμιο Χανίων δεν ξεπερνά τα 35 λεπτά με αυτοκίνητο, ενώ υπάρχει καλό συγκοινωνιακό δίκτυο. Η παραλία Σταλός είναι μεγάλη, αμμώδης και πολύ καλά οργανωμένη, παρέχοντας υψηλού επιπέδου τουριστικές υπηρεσίες. Η παραλία εκτείνεται για πολλά χιλιόμετρα συνεχίζοντας στα επόμενα χωριά της Αγίας Μαρίνας και του Πλατανιά. Προσφέρει πολλές ανέσεις, με beach bar, θαλάσσια σπορ και ξαπλώστρες με ομπρέλες αλλά λόγω της μεγάλης έκτασης είναι εύκολη η πρόσβαση σε πιο ήρεμα κομμάτια της παραλίας χωρίς πολύ κόσμο. Απέναντι από την παραλία βρίσκεται το νησάκι των Αγίων Θεοδώρων. Λόγω της άμμου που χαρακτηρίζει την παραλία του Σταλού, είναι εύκολο να αθληθεί κάποιος στην παραλία. Το beach volley, οι ρακέτες, το ποδόσφαιρο, το θαλάσσιο ποδήλατο, το τρέξιμο είναι μερικά από τα πολλά αθλήματα που μπορεί κάποιος να ασχοληθεί. Η παραλία Σταλός κερδίζει τη γαλάζια σημαία κάθε χρόνο από το 2006. Σύμφωνα με τη μυθολογία, ο Σταλός ονομάστηκε από τον γίγαντα Τάλω, προστάτη της Κρήτης στην αρχαιότητα. Μάλιστα, κατά την αρχαία ελληνική μυθολογία το Σταλός ήταν η περιοχή που κατοικούσε ο γίγαντας. Ο Τάλως ήταν ένας γίγαντας με χάλκινο σώμα, δώρο στον βασιλιά Μίνωα και ήταν άγρυπνος φύλακας της Κρήτης που γύριζε τις ακτές του νησιού τρεις φορές τη μέρα.
Τζανάτα Κεφαλονιάς

Το χωριό Τζανάτα είναι χωριό της Κεφαλλονιάς. Βρίσκεται σε υψόμετρο 60 μέτρων και ο πληθυσμός του ανέρχεται στους 174 κατοίκους (απογραφή 2001). Ανήκει στο δήμο Ελειού-Πρόννων και απέχει 36 χιλιόμετρα από το Αργοστόλι. Μεταξύ Τζανάτων και Αγίας Ειρήνης δύο τεχνητές λίμνες καθρεφτίζουν την πλούσια βλάστηση της πεδιάδας.

 Στη θέση Μπρούτζι από τον αρχαιολόγο Λάζαρο Κολώνα ανευρέθηκε θολωτός τάφος Μυκηναϊκής εποχής, ο οποίος χρονολογείται μεταξύ 1350-1000 ΜΚΕ. Είναι ο σημαντικότερος του είδους σε όλη την περιοχή λόγω του μεγέθους του (διάμετρος 6,80 μέτρα, ύψος 3,95 μέτρα) και του βαθμού διατήρησής του. Ο τάφος έχει προσανατολισμό από νότο προς βορρά και είναι χτισμένος σε άλλον παλαιότερο. Ο θόλος του κατέρρευσε κατά την Ενετοκρατία, όταν ο τάφος χρησιμοποιήθηκε σαν κατάλυμα. Είχε ήδη συληθεί κατά την αρχαιότητα. Τα χρυσά ευρήματά του δηλώνουν ταφές επιφανών αρχόντων, συνεπώς και της παρουσίας ακμαίου μυκηναϊκού κέντρου στην περιοχή, συνδέοντάς τον με την Ομηρική Ιθάκη. Η οικία Καμπίτση έχει χαρακτηριστεί ως ιστορικό διατηρητέο μνημείο, χαρακτηριστικό δείγμα αρχοντικού του 18ου αιώνα, το οποίο βάσει επιγραφής του χρονολογείται από το 1766. Το κτίριο έχει υποστεί νεώτερες διαμορφώσεις.Στη θέση Λεβεντάτα σώζεται ο βυζαντινός ναός του Σωτήρα, με τοιχογραφίες που χρονολογούνται στο 13ο αιώνα. Η εκκλησία του 'Αγιου Ιωάννη γιορτάζει στις 24 Ιουνίου, οπότε και πραγματοποιείται πανηγύρι. Κολώνας Λ., "Ο θολωτός τάφος Τζαννάτων Πόρου Κεφαλληνίας και οι θολωτοί τάφοι της Ηπειρωτικής Ελλάδας"., Πόρος 2007 Υπουργείο Πολιτισμού και Τουρισμού - Θολωτός τάφος Πόρου Κεφαλλονιάς Αρχειοθετήθηκε 2010-01-29 στο Wayback Machine. Μυκηναϊκός τάφος στον Πόρο Δήμος Ελειού-Πρόννων - Περιηγήσεις με αφετηρία τον Πόρο
2260 Νεοπτόλεμος

Ο Νεοπτόλεμος (Neoptolemus) είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,424. Ανακαλύφθηκε το 1975 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από τον ομώνυμο πολεμιστή του Τρωικού Πολέμου.

 Η μέση διάμετρος του Νεοπτολέμου εκτιμάται σε 71,65 χιλιόμετρα. Ο φασματικός τύπος του Νεοπτολέμου είναι DTU, ενώ το γεωμετρικό άλβεδό του είναι 0,065 ± 0,007. Ο Νεοπτόλεμος περιστρέφεται γύρω από τον εαυτό του πιθανώς μία φορά κάθε 8,5 ώρες περίπου. Κατάλογος τρωικών αντικειμένων Δία (ελληνικό στρατόπεδο) Τροχιά από το JPL (Java) / Εφημερίδα
Πετοσφαίριση στους Θερινούς Ολυμπιακούς Αγώνες 2016

Τα τουρνουά πετοσφαίρισης στους Θερινούς Ολυμπιακούς Αγώνες 2016 στο Ρίο ντε Τζανέιρο διεξήχθησαν μεταξύ 6 και 21 Αυγούστου, στο πλαίσιο της 31ης Ολυμπιάδας. 24 ομάδες βόλεϊ και 48 ομάδες μπιτς βόλεϊ, στο σύνολο 386 αθλητές, συμμετείχαν στο τουρνουά. Τα τουρνουά βόλεϊ πραγματοποιήθηκαν στο Ζινάσιο ντο Μαρακαναζίνιο στο Μαρακανά, και τα τουρνουά μπιτς βόλεϊ πραγματοποιήθηκαν στην Ακτή Κοπακαμπάνα.

 Τέσσερις σειρές μεταλλίων θα απονεμηθούν στις παρακάτω εκδηλώσεις: Πετοσφαίριση σάλας — ανδρών (12 ομάδες, 144 αθλητές) Πετοσφαίριση σάλας — γυναικών (12 ομάδες, 144 αθλητές) Πετοσφαίριση άμμου — ανδρών (24 ομάδες, 48 αθλητές) Πετοσφαίριση άμμου — γυναικών (24 ομάδες, 48 αθλητές) Κάθε Εθνική Ολυμπιακή Επιτροπή είχε τη δυνατότητα να εισέλθει με μία ανδρική και μία γυναικεία ομάδα στα τουρνουά βόλεϊ, όπως και δύο ανδρικές και δύο γυναικείες ομάδες στα τουρνουά μπιτς βόλεϊ. Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση. Οι ομάδες χωρίζονται σε τέσσερις ομίλους των τεσσάρων, όπου κάθε ομάδα αντιμετωπίζει κάθε άλλη ομάδα από μία φορά. Τρεις βαθμοί δίνονται για τη νίκη με 3–0 ή 3–1, δύο βαθμοί για τη νίκη με 3–2, ένας βαθμός για την ήττα με 2–3 και κανένας βαθμός για την ήττα με 1–3 ή 0–3. Οι τέσσερις πρώτες ομάδες κάθε ομίλου προκρίνονται στα προημιτελικά. Όμιλος Α Όμιλος Β Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση. Οι ομάδες χωρίζονται σε τέσσερις ομίλους των τεσσάρων, όπου κάθε ομάδα αντιμετωπίζει κάθε άλλη ομάδα από μία φορά. Τρεις βαθμοί δίνονται για τη νίκη με 3–0 ή 3–1, δύο βαθμοί για τη νίκη με 3–2, ένας βαθμός για την ήττα με 2–3 και κανένας βαθμός για την ήττα με 1–3 ή 0–3. Οι τέσσερις πρώτες ομάδες κάθε ομίλου προκρίνονται στα προημιτελικά. Όμιλος Α Όμιλος Α Τη φάση των ομίλων ακολουθεί η φάση νοκ-άουτ. Τη φάση των ομίλων ακολουθεί η φάση νοκ-άουτ. Διοργανώτρια χώρα (Βραζιλία) Διαδικασία προκριματικών βόλεϊ Διαδικασία προκριματικών μπιτς βόλεϊ Προκριματικά βόλεϊ στη FIVB Προκριματικά μπιτς βόλεϊ στη FIVB
Πανελλήνιο Πρωτάθλημα Ενόργανης Γυμναστικής 2005

Το Πανελλήνιο Πρωτάθλημα Ενόργανης Γυμναστικής 2005 ήταν η 35η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στο Κλειστό Γυμναστήριο «Θεόδωρος Πούτος», στον Κορυδαλλό από την Παρασκευή 22 έως και την Κυριακή 24 Απριλίου του 2005. Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Πανιώνιος Γ.Σ.Σ..

 2003 | 2004 | 2005 | 2006 | 2007 Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) «Πρώτη στο σύνθετο ατομικό η Αποστολίδου» στο Internet Archive